మీకు కలియుగ వైకుంఠనాధుడైన వెంకటేశ్వర స్వామి అర్చకులుగా సేవలు చేసే అదృష్టం, ఎన్ని జన్మలో పుణ్యమో. మీ అర్థాంగితో మహద్వార ప్రవేశ నియమం వుంది. కాని మీతో పాటు మనవళ్లకు మరియు అబ్బాయిలకు లేదు. అయినా తీసుకు వెళ్లారు, ఏకంగా గర్భగుడిలోకి. మీ అబ్బాయిని సూర్య ప్రభ వాహనం పై ఎక్కించి, విధులు మీకు మీరే కేటాయించారు.
ఇన్ని వివాదాలు ఎందుకు స్వామి. బృగు మహర్షి అహంకార ప్రదర్శనా ఫలితంగానే కదా శ్రీవారు వెలసింది. అలాంటి శ్రీవారి పాలక మండలి నియమాలు, మీరు ఆచరించలేనివా. మీకే అతీతం అయితే, మిగిలిన మీకంటే ఎక్కువ అధికారం వున్న వారిని కట్టడి చేయడం అయ్యేపనేనా?
మీ అబ్బాయిలిద్దరినీ, తిరుపతిలో నియమించారని, ఏకంగా ప్రధాని & ముఖ్యమంత్రికే ఫిర్యాధులు చేసారు, గతంలో. మీరు ఆడమన్నట్టు, ప్రభుత్వాలు ఆడకపోతే, వున్నట్టుండి స్వామి వారి పవిత్రతకు & ఆగమాలకు ఆటంకాలు కలుగుతున్నాయని గుర్తుకు వచ్చిందా?
ఏం స్వామి, గతంలో ఏడుకొండలు కావు రెండు కొండలే అన్నప్పుడు మీరు తపస్సులో వున్నారా? పైన ఇతర మతాల చిహ్నాలు, ప్రచారాలు చేసినప్పుడు గాని, నాస్తికుడిని పాలకమండలిలో నియమించినప్పుడు గాని, మీరు రాష్ట్రపతికి, ప్రధానికి, సిబిఐ కి లేఖలు వ్రాసినట్టు, ఎవరికీ గుర్తు లేదే. ఆఖరికి నడిచి వచ్చే దారిలోని దుప్పులు కూడా ఇడుపులకు తరలిస్తామన్నప్పుడు, మీరు తల్లడిల్లినట్టు, ఎక్కడా చూడలేదు.
స్వామికి భక్తులకు మధ్య వారధి లాంటి వారు. మీరే వివాదాస్పదంగా మారి, రాజకీయ నాయకుల ఆటలో, మీ స్వార్థంతో, పావు గా మారి, ఆలయ పవిత్రత గురించి చర్చలకు తెరదీసి, భక్తుల మనోభావాలు దెబ్బతినేలా, బహిరంగంగా మీడియాకు ముడి సరుకు అవ్వడం విచారకరం. ….చాకిరేవు.
meeku kaliyuga vaikuntanaadhudaina venkateshwara swami archakulugaa sevalu chese adrushtam, enni janmalo punyamo. mee ardhaangitho mahadwara pravesha niyamam vundi. kaani meetho paatu manavallaku mariyu abbaayilaku ledu. aina teesuku vellaaru, ekamgaa garbhagudiloki. mee abbaini suurya prabha vaahanam pai ekkinchi, vidhulu meeku meere ketaayinchaaru.
inni vivaadaalu enduku swami. brugu maharshi ahankara pradarsanaa phalitamgaane kada srivaaru velasindi. alanti srivari paalaka mandali niyamaalu, meeru aacharinchaleniva. meeke ateetam ayithe, migilina meekante ekkuva adhikaaram vunna vaarini kattadi cheyadam ayyepanena?
mee abbayiliddarini, tirupatilo niyaminchaarani, ekamgaa pradhaani & mukhyamantrike firyaadhulu chesaru, gatamlo. meeru aadamannattu, prabhutvaalu aadakapothe, vunnattundi swami vaari pavitrataku & aagamaalaku aatamkaalu kalugutunnayani gurtuku vachinda?
yem swami, gatamlo edukondalu kaavu rendu kondale annappudu meeru tapassulo vunnara? paina itara mataala chihnalu, prachaaraalu chesinappudu gaani, naastikudini paalakamandalilo niyaminchinappudu gaani, meeru raashtrapatiki, pradhaaniki, cbi ki lekhalu vraasinattu, evariki gurtu lede. aakhariki nadichi vache daarilooni duppulu kuudaa idupulaku taralistaamannappudu, meeru talladillinattu, ekkada chudaledu.
swaamiki bhaktulaku madhya vaaradhi lanti vaaru. meere vivaadaaspadamgaa maari, rajakeeya naayakula aatalo, mee swaarthamtho, paavu gaa maari, aalaya pavitrata gurinchi charchalaku teradeesi, bhaktula manobhavalu debbatinela, bahirangamgaa mediaku mudi saruku avvadam vichaarakaram. u.chaakirevu.